
Doktorgradsstudiets overordnede siktemål er å bidra til å styrke det vitenskapelige kunnskaps- grunnlaget for lærerutdanningene og samtidig det vitenskapelige kunnskapsgrunnlaget for profesjonsutøvelse i skole, barnehage og andre læringsarenaer, som kulturskoler.
Lærerutdanningene skal gi faglige og didaktiske kunnskaper og kvalifisere for profesjonsutøvelse. Både nasjonalt og internasjonalt har lærerutdanningene de siste tiårene vært preget av to trender: styrking av forskningstilknytningen og styrking av praksistilknytningen. I de siste norske reformene av lærerutdanninger for grunnskole og barnehage heter det at utdanningene skal være integrerte, profesjonsrettede og forskningsbaserte med høy faglig kvalitet. Utdanningene skal videre kvalifisere for forskningsbasert profesjonsutøvelse. Dette siste formålet ble styrket da forskningsbasert profesjonsutøvelse ble definert som ett av de strategiske målene for norsk forskningspolitikk (jf. St.meld. 30 (2008-2009): Klima for forskning).
Profesjonsrettingen av lærerutdanningene innehærer at de skal tilrettelegges "med helhet og sammenheng mellom teori- og praksisstudier, mellom fag og fagdidaktikk og mellom fag," slik det het i Kunnskapsdepartementets forskrift da de fireårige grunnskolelærerutdanningene ble innført i 2010. Her forstås alle fag som profesjonsrettede lærerutdanningsfag. Dette blir blant annet utdypet med at undervisningsfagene som tilsvarer skolefag skal omfatte fagdidaktikk, og at praksis og arbeid med grunnleggende ferdigheter skal være integrerte deler av fagene. Samtidig har pedagogikk og elevkunnskap status som det overordnede profesjonsfaget. Fagene som studeres i grunnskolelærerutdanningene, skal med andre ord skille seg fra fagene i disiplinbaserte studier ikke bare ved at fagdidaktikk er integrert i fagene, men også gjennom at de studeres i en kontekst der sammenhengen mellom de ulike fagene, mellom faget og pedagogikk, mellom faget og praksis og mellom ulike tverrgående perspektiver som grunnleggende ferdigheter og kulturelt mangfold, vektlegges. I den eterfølgende reformen av barnehagelærerutdanningen framheves tilsvarende sammenhenger. Ønsket om en tydeligere profesjonsretting har her blant annet som konsekvens at fagene tenkes inn i større fag- eller kunnskapsområder, mer i samsvar med barnehagens rammeplan og kompetansen som en barnehagelærer skal besitte. I utviklingen av disse lærerutdanningene er det med andre ord lagt tydelig vekt på at det er summen av profesjonsretting av skolens og barnehagens fag og fagområder, pedagogikk, og praksis som skal gi kvalifikasjoner for profesjonsutøvelse i barnehage og skole. Fagene i lærerutdanningene må derfor utvikles som lærerutdanningsfag som er profesjonsrettede. Et formål med dette doktorgradsstudiet er å styrke forskningsgrunnlaget for en slik utvikling.
Ph.d.-programmet i profesjonsrettede lærerutdanningsfag har sin faglige forankring i lærerutdanningene ved Høgskolen i Innlandet (grunnskolelærerutdanninger, barnehagelærer- utdanning, faglærerutdanninger, lektorutdanning, praktisk-pedagogisk utdanning samt masterstudiene i kultur- og språkfagenes didaktikk, i tilpasset opplæring og digital kommunikasjon og kultur), og i høgskolens forskning knyttet til disse utdanningene.
Høgskolen har lang tradisjon for en satsing på språk- og kulturfag og på tverrfaglig samarbeid mellom norsk, musikk, engelsk og pedagogikk. Flerkulturell pedagogikk er et viktig slikt samarbeidsområde. I dette området inngår også religions- og livssynspedagogikk. Gjennom ph.d.-programmet styrkes det tverrvitenskapelige samarbeidet om disse lærerutdanningsfagene.

Doktorgradsprogrammets innholdsområder er profesjonsrettede forskningstemaer og problemstillinger som springer ut av norsk, musikk, engelsk og pedagogikk som del av lærerutdanninger eller av praksisfeltet. Internasjonalt kan programmet dermed plasseres innenfor "Teaching and Teacher Education". Fagdidaktiske problemstillinger i og på tvers av fag og problemstillinger knyttet til profesjonsrettet pedagogikk er særlig relevante temaer for avhandlinger innenfor ph.d.-programmet. Problemstillinger på tvers av fag har fått ny aktualitet med innføringen av kvalifikasjonsrammeverk som del av Bologna-prosessen der det skapes et felles europeisk område for høyere utdanning. Gjennom bruken av kvalifikasjonsrammeverk skal kandidatenes læringsutbytte etter endt utdanning fastsettes. I forskriftene for de ulike lærerutdanningene er således de kunnskaper, ferdigheter og kompetanser som den ferdige lærerutdanningskandidaten skal ha, beskrevet. Alle fagene i utdanningene har et felles ansvar for å bidra til å utvikle disse. Det dreier seg blant annet om arbeid med grunnleggende ferdigheter, flerkulturelle perspektiver, estetiske perspektiver, innsikt i tilpasset opplæring, vurderingspraksiser og kunnskap om varierte arbeidsmåter i fagene og den teoretiske bakgrunnen for dette. Utforskning av slike temaer er også relevante for ph.d.-programmet.

Læringsutbyttet til kandidater som har fullført ph.d. i profesjonsrettede lærerutdanningsfag er resultat av arbeidet med avhandlingen, opplæringsdelen, deltakelse i et aktivt forskningsmiljø og de avsluttende doktorgradsprøvene (prøveforelesning og disputas).
Ph.d.-programmets læringsutbytte er beskrevet i overensstemmelse med ph.d. (3. syklus) i Nasjonalt kvalifikasjonsrammeverk for høyere utdanning, fastsatt av Kunnskapsdepartementet   20.3.2009, som  igjen  er  utarbeidet   på  bakgrunn   av  The   framework  of qualifications for the European Higher Education Area, fastsatt i Bologna-prosessens ministermøte i Bergen 19.-20. mai 2005. Det sistnevntes beskrivelser av "Third cycle qualifications" ligger også til grunn for beskrivelsen av læringsutbytte i ph.d.-programmet.


	En kandidat med fullført doktorgradsstudium i profesjonsrettede lærerutdanningsfag skal ha følgende totale læringsutbytte definert i kunnskap, ferdigheter og generell kompetanse:

KUNNSKAP
Kandidaten ...
· har gjennom eget forskningsarbeid gitt et vesentlig bidrag til utvikling av ny kunnskap av betydning for profesjonsrettede lærerutdanningsfag og kan bidra til utvikling av kunnskap, teorier og metoder innenfor fagområdet
· har om/attende systematisk kunnskap på høyeste internasjonale nivå innenfor forsknings- området
· har systematisk kunnskap om og kan vurdere metodebruk, forskningsdesign og sentrale vitenskapsteoretiske tradisjoner som grunnlag for forskning og utviklingsarbeid innenfor profesjonsrettede lærerutdanningsfag

	FERDIGHETER
Kandidaten ...
· kan selvstendig, og i samarbeid med andre, formulere problemstillinger, designe, igangsette og gjennomføre forsknings- og utviklingsarbeid på høyt internasjonalt nivå
· kan vurdere og kritisk analysere teorier og metoder innenfor fagområdet og på et viten- skapelig grunnlag utfordre etablert kunnskap ogpraksis

	GENERELL KOMPETANSE
Kandidaten ...
· kan gjennomføreforskning med høy grad av etisk bevissthet ogfaglig integritet
· kan formidle forskningsresultater gjennom anerkjente nasjonale og internasjonale publise- ringskanael r og delta i faglige diskusjoner nasjonalt og internasjonalt
· kan formidle forskning til ulike brukergrupper og bidra til å utbre forståelse for bruk av vitenskapelige metoder og resultater, særlig innenfor utdanningssektoren
· kan vurdere, ta initiativ til og drive forskningsbaserte innovasjonsprosesser
· kan samarbeide med andre om utvikling og gjennomføring av komplekse tverrfaglige forsknings- og utviklingsprosjekter

Ph.d.-programmet er et tilbud om forskerutdanning som retter seg mot kandidater fra fagdidaktiske og pedagogiske mastergradsstudier, for kandidater som har pedagogiske profesjonsutdanninger med integrert mastergrad, samt for lærerutdanningskandidater med master i for eksempel engelsk språk, nordisk språkvitenskap, norsk som andrespråk, litteraturstudier eller musikkvitenskap.
Høgskolen i Innlandet er institusjonsmedlem i Nasjonal forskerskole for lærerutdanning (NAFOL) som ledes fra NTNU. I samarbeid med NAFOL kan ph.d.-programmet også representere et forskerutdanningstilbud for tilsatte i lærerutdanningene.

For å bli tatt opp på doktorgradsprogrammet må søkeren normalt ha:

A. Lærerutdanning og mastergrad (hovedfag) i nordisk eller engelsk litteratur og/eller språk, allmenn litteraturvitenskap, lingvistikk, musikk og pedagogiske fag eller master i språk, kultur og digital kommunikasjon
eller

B. Mastergrad (hovedfag) i pedagogiske fag eller fagdidaktikk (med fordypning i norsk, engelsk eller musikk), master i tilpasset opplæring eller master i kultur- og språkfagenes didaktikk

Søkeren må ha en sterk faglig bakgrunn. For søkere med utdanning fra en norsk utdannings- institusjon, skal veid gjennomsnittskarakter på mastergradsstudiet normalt være B eller bedre. I tilfeller hvor hele eller deler av utdanningen er godkjent med bruk av karakterene Bestått/ Ikke bestått, tas søkeme opp etter individuell vurdering.
Søkere som ikke har lærerutdanning eller som har andre mastergrader (hovedfag) enn de som normalt er godkjent som grunnlag for opptak til programmet, kan tas opp etter særskilt vurdering. Det samme kan gjelde søkere med svakere karaktergrunnlag enn det som normalt kreves for opptak. Disse søkeme må dokumentere som meget sannsynlig at de vil kunne gjennomføre et doktorgradsstudium. Dersom det er nødvendig, kan det kreves tilleggs- dokumentasjon av faglig nivå eller en forprøve. Slike søkere kan om nødvendig også pålegges å ta kvalifiseringsfag og/eller tilleggsfag innen en tidsfrist. Disse inngår ikke i de formelle kravene for doktorgraden.
Nærmere regler for opptak er beskrevet i Forskrift for graden Philosophiae doctor (ph.d.) ved Høgskolen i Innlandet, og Reglement for ph.d.i profesjonsrettede lærerutdanningsfag.  


[bookmark: Studiets_varighet,_omfang_og_nivå][bookmark: _bookmark6][bookmark: _Toc508110096]Studiets varighet, omfang og nivå
Forskerutdanningen er lagt opp slik at den skal kunne fullføres innen normert tidsramme som er tre års fulltidsstudium. For kandidater som tilsettes i stipendiatstillinger i en fireårsperiode med 25 % arbeidsplikt, fordeles doktorgradsstudiet over de fire årene.
Doktorgradsstudiet har en opplæringsdel som inneholder emner tilsvarende 30 studie- poeng. Opplæringsdelen skal være gjennomført og godkjent før avhandlingen innleveres.
Doktorgradsstudiet skal være avsluttet med disputas for graden Philosophiae doctor innen åtte år etter opptak. Eventuelle permisjoner regnes ikke med.

[bookmark: Krav_til_selvstendig_arbeid][bookmark: _bookmark7][bookmark: _Toc508110097]Krav til selvstendig arbeid
Avhandlingen skal være et selvstendig, vitenskapelig arbeid som oppfyller internasjonale standarder innen fagområdet. Avhandlingen skal bidra til å utvikle ny faglig kunnskap og ligge på et nivå som tilsier at den vil kunne publiseres som en del av fagets vitenskapelige litteratur. Arbeidet med avhandlingen skal foregå under individuell veiledning. Doktorgradsstudenten skal ha jevnlig kontakt med sine veiledere og skal inngå i et aktivt forskningsmiljø. Avhandlingen kan skrives som monografi eller være artikkelbasert. Krav til avhandlingen er beskrevet i Reglement for Ph.d.  i profesjonsrettede lærerutdanningsfag.

[bookmark: Internasjonalisering][bookmark: _bookmark8][bookmark: _Toc508110098]Internasjonalisering
Høgskolen bistår doktorgradsstudenten i arbeidet med å legge til rette for at han eller hun kan tilbringe minst tre måneder av stipendiattiden ved en anerkjent utenlandsk forskningsinstitusjon der det er mulig  å arbeide  med problemstillinger i avhandlingen.  Alle studenter sikres tilgang til relevante internasjonale nettverk og fagmiljøer gjennom samarbeid med veilederne sine og gjennom å være en del av høgskolens aktive forskningsmiljø.

[bookmark: PhD-studiets_innhold,_oppbygging_og_orga][bookmark: _bookmark9][bookmark: _Toc508110099]Ph.d.-studiets innhold, oppbygging og organisering
Doktorgradsutdanningen omfatter:

· Gjennomføring av et selvstendig forskningsarbeid under veiledning
· En godkjent opplæringsdel som også omfatter faglig formidling
· Deltakelse i aktive forskermiljøer, nasjonalt og internasjonalt
· Doktorgradsprøver (prøveforelesning og disputas)

Oppbyggingen av programmet skal ivareta både bredde og fordypning. Opplæringsdelen ivaretar breddeperspektivene gjennom obligatoriske emner og kandidatenes arbeid med emnene (litteraturstudier og emnenes arbeids- og vurderingsform). De obligatoriske emnene gir innsikt i sentrale vitenskapsteoretiske og metodiske emner og i forskningsetiske problemstillinger samt i et utvalg temaer som belyser ph.d.-programmets særlige fokus, profesjonsrettede lærerutdanningsfag. Opplæringsdelen skal også gi erfaring med akademisk skriving og faglig formidling til ulike grupper og med både selvstendig arbeid og samarbeid.
Tematisk, teoretisk og metodisk fordypning ivaretas i programmet gjennom arbeidet med avhandlingen og de avsluttende doktorgradsprøvene. Veiledning i forskningslitteratur som understøtter avhandlingsarbeidet, valgemner i opplæringsdelen, kandidatens arbeid med å presentere eget arbeid i avhandlingsseminaret og deltakelse i nasjonale og internasjonale nettverk skal også bidra til å understøtte kandidatens fordypning.
I opplæringsdelen gis det tilbud om kurs på høyt vitenskapelig nivå, av samlet omfang på minimum 30 studiepoeng. Alle kandidater skal gjennomføre et felles obligatorisk studie- program tilsvarende 20 studiepoeng, mens 10 studiepoeng velges i samråd med veileder. Ph.d.- studenten kan velge blant de valgemnene høgskolen tilbyr, eller blant aktuelle forskerkurs ved andre høyere utdanningsinstitusjoner, nasjonalt eller internasjonalt. Det kan søkes om innpass av deler av opplæringsdelen dersom tilsvarende krav er oppfylt ved en annen enhet eller institusjon som er akkreditert for ph.d.-studier. Høgskolens kurs kan tilsvarende også tilbys og tas av eksterne ph.d.-studenter. 
	Valgemner tilbys under forutsetning av at det er tilstrekkelig antall påmeldte studenter. Hvis så ikke er tilfelle, og hvis det ikke tilbys tilsvarende, tilgjengelige kurs ved andre institusjoner, kan den enkelte doktorgradsstudent i samråd med og etter anbefaling fra hovedveileder gis anledning til å legge opp et lesekurs som veiledet selvstudium med pensum som er relevant for hver enkeltes faglige spesialisering og fordypning. For lesekurs gjelder tilsvarende krav til pensum og dokumentasjon som for andre valgbare kurs. Muligheten til å ta lesekurs skal godkjennes i hvert enkelt tilfelle av programutvalget for doktorgradsstudiet, og hver doktorgradsstudent gis maksimalt anledning til å få godkjent ett lesekurs.   
	Kursenes krav til dokumentasjon vil normalt variere mellom dokumentasjonsformer som essay, rapport, kursoppgaver, øvelser, forberedt muntlig presentasjon eller annen forbe- redt faglig medvirkning i kurs. Dokumentasjonen kan legges fram på skandinaviske språk eller engelsk. Krav til faglig bestått nivå på kursdokumentasjonen skal være ekvivalent med karakteren B eller bedre. Kursene gis i form av seminardager av 7,5 timers varighet.


[bookmark: Opplæringsdelens__hovedområder][bookmark: _bookmark10][bookmark: _Toc508110100]Opplæringsdelens hovedområder
Opplæringsdelen består av følgende hovedområder:

	KURSTYPE
	OMFANG
	OBLIGATORISK / VALGFRI

	A. Kurs i vitenskapsteori og forskningsetikk
	8 studiepoeng
	Obligatorisk

	B. Kurs i profesjonsrettede lærerutdanningsfag. Teoretisk perspektiver
	10 studiepoeng
	6 studiepoeng obligatorisk,
4 studiepoeng selvvalgte

	C. Kurs i vitenskapelige forskningsmetoder
	10 studiepoeng
	6 studiepoeng obligatorisk,
4 studiepoeng selvvalgte

	D. Avhandlingsseminar i profesjonsrettede lærerutdanningsfag
	1 studiepoeng
	Obligatorisk

	E. Faglig formidling i profesjonsrettede lærerutdanningsfag
	1 studiepoeng
	Obligatorisk 



Kursene skal styrke den enkeltes grunnlag for arbeid med egen avhandling og gi bredde- orientering innenfor sentrale og relevante forskningsteoretiske, -metodiske og -etiske temaer og problemstillinger.

[bookmark: A._Kurs_i_vitenskapsteori_og_forskningse][bookmark: _bookmark11][bookmark: _Toc508110101]A. Kurs i vitenskapsteori og forskningsetikk
I dette kurset skal kandidatene få videreutviklet sin innsikt i sentrale vitenskapsteoretiske og vitenskapsfilosofiske temaer og begreper, kunnskap om forholdet mellom vitenskap og sam- funn, samt videreutvikle sin forståelse for relasjoner mellom vitenskap og normativitet, inklusive forskningsetikk.
Kurset starter med en overordnet innledning som så blir fulgt av grundigere behandling av noen aktuelle vitenskapsteoretiske og -filosofiske posisjoner, retninger eller temaer, basert på lesning og drøfting av originaltekster i seminarer. Vitenskapsteoretiske og etiske problemstillinger som er av direkte relevans for kandidatenes ph.d.-prosjekter eller forskningsfelt, vil bli diskutert i seminarene. Mulige metodologiske føringer for og konsek- venser av ulike teoriposisjoner eller problemstillinger underlegges også kritisk drøfting. Hvilke teorier som blir tematisert, kan variere fra gang til gang, her kan det også være mulig å få godkjent og innpasset emner fra andre forskerkurs.

OBLIGATORISK KURS (8 studiepoeng):
A1. Vitenskapsteoretiske perspektiver, med vekt på aktuelle teoriposisjoner og problemstillinger, metodologiske aspekter og forskningsetiske dimensjoner



[bookmark: B.__Kurs_i_profesjonsrettede_lærerutdann][bookmark: _bookmark12]

[bookmark: _Toc508110102]B. Kurs i profesjonsrettede lærerutdanningsfag. Teoretiske perspektiver
I denne gruppen inngår ett obligatorisk kurs (6 studiepoeng) og ett valgfritt (4 studiepoeng). Kursene skal ivareta og formidle den særegne profilen til forskerutdanningen i profesjonsrettede lærerutdanningsfag (det obligatoriske kurset B1 på 6 studiepoeng), samtidig som det valgbare kurset skal gi muligheter for den enkelte doktorgradsstudent til å arbeide med fordypning, med mer spesifikk teori og problemstillinger for å styrke arbeidet med egen avhandling jf. eksemplene i tabellen. Profesjonsetiske aspekter ved forskningsetikk trekkes inn i kursene.


	KURS B. PROFESJONSRETTEDE LÆRERUTDANNINGSFAG. TEORETISKE PERSPEKTIVER (I alt 10 studiepoeng)

	OBLIGATORISK KURS 
PROFF B1
	Profesjonsinnretning av lærerutdanningsfag. Felles del

	6
	Obligatorisk

	VALGBARE KURS  B 

	PROFF B2
	Kulturteoretiske og dekonstruktive perspektiver på lærerutdanningsdidaktikk
	4
	Selvvalgt

	PROFF B3
	Språkdidaktikk med vekt på kunnskapstilegnelse gjennom et andrespråk
	4
	Selvvalgt

	PROFF B4
	Regions- og livssynsdidaktikk 
	4 
	Selvvalgt

	PROFF B5
	Moderne litteraturteori med særlig vekt på diktart- og sjangerproblematikken
	4
	Selvvalgt

	PROFF B6
	Vitenskapelig publisering i profesjonsrettede lærerutdanningsfag
	2/4
	Selvvalgt

	PROFF B7
	Politikk og litteratur, arbeiderdiktning, littérature engagée
	4
	Selvvalgt

	PROFF B8
	Learner Corpus Research
	4
	Selvvalgt

	PROFF B9
	Utforskning av læreroppfatninger. Litteratur- og språkdidaktiske perspektiver
	4
	Selvvalgt

	PROFF B10
	Internasjonale perspektiver på læreres profesjonsutvikling
	4
	Selvvalgt

	PROFF B11
	Å re-konseptualisere barn, barndom og barnehagepraksiser: Filiosofiske og teoretiske perspektiver for barnehageprofesjon og barnehageforskning
	4
	Selvvalgt

	PROFF B12
	Literacy theories and practices in kindergarten and schools with an emphasis on reading in multilingual contexts
	4
	Selvvalgt

	PROFF B13 
	Quality education in linguistically and culturally diverse schools – a global perspective
	2/4
	Selvvalgt






[bookmark: C.__Kurs_i_vitenskapelige_forskningsmeto][bookmark: _bookmark13][bookmark: _Toc508110103]C. Kurs i vitenskapelige forskningsmetoder
Også i denne kursgruppen er det ett obligatorisk (6 studiepoeng) og ett valgfritt kurs (4 studiepoeng). Utforskningen av problemstillinger som er relevante for ph.d.-studiet i profesjonsrettede lærerutdanningsfag baserer seg på innsikt fra ulike vitenskaper, eller som det heter i en av feltets håndbøker "Researchers in education work at the crossroads of multiple disciplines".1 Det obligatoriske kurset, Forskningsmetoder i profesjonsrettede lærerutdanningsfag, har derfor som mål å gi en bredde, mens de valgbare kursene representerer en fordypning.
Det obligatoriske kurset tematiserer kvalitative og kvantitative metoder, med vekt på deres anvendelse i forskning om profesjonsrettede lærerutdanningsfag. Metodologiske, metodiske og forskningsetiske problemstillinger som er av direkte relevans for kandidatenes ph.d.-prosjekter eller forskningsfelt, vil bli gjennomgått og diskutert. Dessuten rettes oppmerksomhet mot hvordan ulike metoder er brukt i ulike studier. Mulige metodologiske føringer for og konsekvenser av ulike teoriposisjoner eller problemstillinger underlegges også kritisk drøfting.
De valgfrie kursene skal gi grunnlag for en fordypning i ulike metodologiske og metodiske tilnærminger av spesiell relevans for forskning innenfor feltet profesjonsrettede lærerutdanningsfag og for doktorgradsstudentens eget avhandlingsarbeid. Samlet skal kursene dekke et bredt tilfang av både kvalitative og kvantitative metodiske tilnærmingsmåter, samtidig som en forskningsetisk dimensjon preger kursene. Gjennom kursene skal ph.d.-studentene analysere metodiske og forskningsetiske spørsmål i et utvalg relevante studier og presentere og få diskutert metodiske problemstillinger i eget avhandlingsarbeid.

	KURS C VITENSKAPELIGE FORSKNINGSMETODER (i alt 10 studiepoeng) 

	OBLIGATORISK KURS
C1 
	Forskningsmetoder i profesjonsrettede  lærerutdanningsfag
	6 
	Obligatorisk 

	VALGBARE KURS  
	 
	
	

	PROFF C2
	Kvalitative metoder med vekt på intervju og aksjonsforskning
	4
	Selvvalgt

	PROFF C3
	Kvantitative metoder med vekt på survey og effektstudier
	4
	Selvvalgt

	PROFF C4
	Kvantitative metoder med vekt på korpuslingvistikk
	4
	Selvvalgt

	PROFF C5
	Kvalitative metoder med vekt på etnografi og etnografisk utdanningsforskning
	4
	Selvvalgt

	PROFF C6
	Research methods in studies of literacy and literacy teaching
	4
	Selvvalgt

	PROFF C7
	Den litterære hendelse og lesningens etikk
	2
	Selvvalgt

	PROFF C8
	Diskursteori og -metode
	4
	selvvalgt

	PROFF C9
	Analytiske metoder i nyere barne- og ungdomslitteraturforskning
	2/4
	Selvvalgt

	PRODD C10
	Courses in scientific research methods – qualitative approaches

	3
	Selvvalgt, kan ikke kombineres med C1

[bookmark: D.__Avhandlingsseminar_i_profesjonsrette][bookmark: _bookmark14][bookmark: _Toc508110104]D. Avhandlingsseminar i profesjonsrettede lærerutdanningsfag

Avhandlingsseminaret gjennomføres som midtveis- og sluttseminar. Sluttseminaret gjennomføres seinest 2-3 måneder før innlevering. I midtveisseminaret legges det fram mellom 30 og 60 sider tekst og i sluttseminaret ytterligere om lag 100 sider. Det oppnevnes lesere utover stipendiatens veiledningsteam. Til midtveisseminaret brukes normalt en intern leser og til sluttseminaret normalt en ekstern leser. Seminardagene organiseres slik at ph.d.-studenten får en første erfaring med disputasrollen – med selv å legge fram egne resultat (skriftlig og muntlig) og med å forsvare en kritisk lesing av tekstutkast.  


[bookmark: _bookmark15][bookmark: _Toc508110105]E. Faglig formidling i profesjonsrettede lærerutdanningsfag

Ph.d.-kandidaten skal få erfaring med å formidle temaer og resultater fra eget avhandlingsarbeid. Studenter og ansatte i barnehage, skoler, lærerutdanning og utdanningssektoren for øvrig er sentrale målgrupper. Gjennom deltakelse i høgskolens seminarer for partnerbarnehager og partnerskoler er det også muligheter for å få erfaring med å diskutere mulig innovativ anvendelse av forskningsresultater med praksisfeltet. Formidling dokumenteres gjennom avholdte formidlingsoppdrag, avlagte kurs, konferanseinnlegg eller liknende.   



[bookmark: Arbeids-_og_undervisningsformer_i_opplær][bookmark: _bookmark16][bookmark: _Toc508110106]Arbeids- og undervisningsformer i opplæringsdelen
Seminaret er den sentrale arbeids- og undervisningsformen i opplæringsdelen. Seminarene inneholder forelesninger men også faglige disku.sjoner og kritiske refleksjoner. Arbeidet med emnene forutsetter en høy grad av egeninnsats av ph.d.-studentene. Egeninnsatsen skjer både i form av forberedelser ved lesing av pensumlitteratur, i form av aktiv involvering på semi- narene (dialog om tekster, deltakelse i faglige diskusjoner, refleksjoner, vurderinger og muntlige framlegg) og i form av etterarbeid for å få kurset godkjent.
Seminarene legges opp med en kombinasjon av selvstendig arbeid og samarbeid. Høgskolen vil også stimulere til at studentene bearbeider sine litteraturstudier og seminar- innholdet gjennom deltakelse i kollokviegrupper i forberedelse til og i forlengelsen av semmarene.
[bookmark: Kursbeskrivelser][bookmark: _bookmark17] 

